CD11

O CD11 (cluster de diferenciación 11) é un tipo de polipéptido da superficie celular dos leucocitos, que forma a subunidade α (alfa), que é un compoñente de varias integrinas. As integrinas son proteínas heterodímeras que constan dunha unidade alfa e outra beta. O CD11 é a subunidade alfa e únese a unha subunidade β2 (beta 2), que é o CD18, para formar unha integrina que media na adhesión leucocitaria. Hai tres tipos de CD11 chamados CD11a, CD11b e CD11c, que están codificados, respectivamente, polos xenes ITGAL, ITGAM e ITGAX do cromosoma 16 humano.Larson R, Springer T (1990). "Structure and function of leukocyte integrins". Immunol Rev 114: 181–217. doi:10.1111/j.1600-065X.1990.tb00565.x. PMID 2196220.

As integrinas das que forma parte o CD11 son:
LFA-1 (antíxeno asociado á función do linfocito 1). Formado polo heterodímero CD11a/CD18. Tamén chamado integrina αLβ2. Aquí o CD11a é a cadea L de integrina.
Mac1 (antíxeno de macrófago-1). Formado polo heterodímero CD11b/CD18. Tamén se chama CR3 (receptor do complemento 3) e integrina αmβ2. Aquí o CD11b é a cadea M de integrina.Solovjov D, Pluskota E, Plow E (2005). "Distinct roles for the alpha and beta subunits in the functions of integrin alphaMbeta2". J Biol Chem 280 (2): 1336–45. doi:10.1074/jbc.M406968200. PMID 15485828.
CR4 (receptor do complemento 4). Formado polo heterodímero CD11c/CD18. Aquí o CD11c forma a cadea X de integrina.

Notas

Categoría:Antíxenos CD
Categoría:Proteínas